cyanic-selkie/wikianc huggingface dataset:
Múhameð Resa Pahlavi
Valdatíð (1941–1979)
Ríkistekjur Írans jukust verulega við olíukreppuna árið 1973. Keisarinn vildi ólmur nýta sér þessa hagsæld til þess að gera Íran að marktæku iðnaðarveldi en þessar þreifingar hans leiddu til ógætilegrar eyðslu og mikillar þenslu. Óánægja með störf keisarans jókst stöðugt, ekki síst vegna tilfinningar um að hagsældin væri einkum að skila sér til félaga keisarans á meðan alþýða landsins þurfti að glíma við verðbólgu og skort á nauðsynjavörum. Einn helsti gagnrýnandi keisarans varð sjíaklerkurinn Ruhollah Khomeini, sem sakaði Múhameð Resa um að grafa undan íslömskum gildum og um að vera strengjabrúða Bandaríkjamanna.
Íranska byltingin
Mótmælin færðust einungis í aukana á næstu mánuðum og stórir hlutar landsins féllu í hendur mótmælenda sem hliðhollir voru Khomeini. Þann 16. janúar árið 1979, er Múhameð Resa hafði í reynd misst öll tök í landinu, steig hann um borð í flugvél og hélt í útlegð til Egyptalands. Stuttu síðar sneri Ruhollah Khomeini heim til Írans úr eigin útlegð við mikinn fögnuð og stofnaði íhaldssama, íslamska klerkastjórn.
Múhameð Resa, sem þá var orðinn fárveikur, entist ekki lengi í útlegðinni. Eftir að hafa ferðast á milli landa í rúmt ár lést hann úr krabbameininu í Kaíró í Egyptalandi, þar sem hann dvaldi ásamt fjölskyldu sinni í boði Anwars Sadat Egyptalandsforseta.
Hvassaleitisskóli
Hvassaleitisskóli (á óformlegu talmáli Hvassó) er grunnskóli í hverfinu Hvassaleiti í Reykjavík.
Saga
Barnapróf var fyrst tekið við skólann árið 1970, en þá lauk 81 nemandi barnaprófi og 476 nemendur voru í skólanum. Annar áfangi skólans var tekinn í notkun haustið 1969 þann 1. október. Þá voru 5 ófullgerðar kennslustofur og kennaraherbergi tekið í notkun. Leikvöllur skólans var malbikaður 29. október 1969. Vorið 1972 var svo fyrst tekið unglingapróf við skólann, en þá voru samtals 584 nemendur í skólanum og af þeim luku 87 nemendur unglingaprófi.
Í janúarlok 1994 lét Kristján Sigtryggsson af störfum og Pétur Orri Þórðarson var ráðinn skólastjóri frá 1. febrúar 1994. Ásta Valdimarsdóttir, kennari við skólann, var sett í stöðu aðstoðarskólastjóra frá 1. febrúar 1994 til 31. júlí sama ár. Þórunn Kristinsdóttir var ráðin aðstoðarskólastjóri frá 1. september 1994.
Hades
thumb|Hades og [[Kerberos.]] Hades var holdgervingur dauðans í grískri goðafræði, en nafn hans er talið komið af indóevrópsku orði sem þýðir hinn óséði. Stundum er Hades einnig haft um alla undirheima, og nafn hans þá nokkurskonar hluti fyrir heild.
Ilmblágresi
Geranium macrorrhizum Ilmblágresi/ Ilmgresi er harðger tegund blómstrandi fjölæringa í blágresisætt.
Hades
Hjá Hadesi er að finna hið sama tvískinnungseðli og hjá Persefónu eiginkonu hans. Eftir hinum eldri hugmyndum er hann sá miskunnarlausi og heiftrækni óvinur alls lífs, er Hómer segir, að leiðastur sé mönnum allra goða. En smám saman ryðja sér til rúms mildari hugmyndir um hann: Hann veitir jurtum og öllum gróðri næringu úr skauti jarðar. Í neðanjarðargöngum og klefum á hann ógrynni auðs, dýra málma og verðmæta steina, sem hann gefur mönnunum. Í þeirri veru nefndist hann Plúton, hinn auðgi.
Ilmblágresi
Litningatala þess er 2n = 46.
Hades
Hades er bróðir Seifs eins og Póseidón. Þegar synir Krónosar skiptu með sér völdum, hlaut hann undirheima. Er mennirnir hafa runnið sitt takmarkaða skeið, flytur hann þá niður í ríki sitt. Í fyrndinni ímynduðu menn sér hann sem ofbeldisfullan og sterkan ræningja, eins og kemur fram í ráni Persefónu, er hann nemur brúði sína á braut á fráum akjóum. Síðar var Hermesi fengið það hlutverk að leiðbeina sálum framliðinna niður í undirheima. Þjónar hann þannig Pluton eða Seifi undirheima á svipaðan hátt og hann er boðbori hins ólympska Seifs. En þótt hugmyndirnar um Hades milduðust með tímanum, stóð Grikkjum ávallt einhver stuggur af honum. Um hann eru tæplega aðrar sagnir sagðar en rán Persefónu.
Ilmblágresi
Útbreiðsla og búsvæði
Ilmblágresi er upprunnið úr suðaustur hluta Alpafjalla, Karpatafjöllum, Balkanskaga og Appennínafjöllum í 200 til 1700 m.y. sjávarmáli í kalkríkum jarðvegi.
Hades
Hómer kallar Hades: hinn hestfræga, en sagt er að hann hafi haft ágæta akjóa fyrir vagni sínum.
Ilmblágresi
Lýsing
Ilmblágresi er 30 til 50 sm hátt með gildum jarðstönglum. Ilmandi blöðin eru djúpflipótt eða sepótt, ljósgræn og þéttsett kirtilhárum. Blómin eru smá (11mm), fölbleik. Einnig finnast afbrigði með hvít eða yfir í hárauð blóm.
Hades
Rómverskur Hades
Með Rómverjum nefndist þessi guð Pluto eða Dis pater. Voru hugmyndirnar um hann þær sömu og hjá Grikkjum, enda höfðu Rómverjar tekið þennan guð að erfðum frá þeim.
Ilmblágresi
Ræktun og nytjar
Ilmblágresi er ræktað sem blómstrandi þekjuplanta. Ræktunarafbrigðin eru yfirleitt valin fyrir blómlit. Það þolir vel skugga og misjafnan jarðveg. Það er notað í jurtalækningum þar sem það hefur mikla örverueyðandi eiginleika. Ilmolía er gerð úr því fyrir aromatherapy. Til viðbótar við ilmolíur, inniheldur það flavonoids, sesquiterpenes, phenolic acids, litarefni, vítamín, og steinsölt. Stór (eða mikilvægur) hluti ilmolíanna er sesquiterpene ketone germacrone. Á búlgörsku heita blágresi (Geranium) 'zdravec', sem einnig þýðir "heilsa". Plantan hefur verið nýtt í árhundruð til lækninga og í Balkanlöndunum haft orðspor fyrir að vera frygðaraukandi. Tinktúra með alkóhóli gefur olíu, sem kallast 'zdravec-olía'. Hún er notuð í ilmatnsframleiðslu sem burðarefni.
Jón Hnefill Aðalsteinsson
Jón Hnefill Aðalsteinsson (29. mars 1927 – 3. mars 2010) var prófessor í þjóðfræði við Háskóla Íslands og liggja eftir hann mörg rit, greinar og fyrirlestrar um efnið, auk ritsmíða um skáldskap og trúmál. Jón Hnefill var einnig guðfræðingur.
Æviágrip
Jón Hnefill fæddist að Vaðbrekku í Hrafnkelsdal. Foreldrar hans voru Aðalsteinn Jónsson (1895–1983) bóndi þar, og kona hans Ingibjörg Jónsdóttir (1901–1987).
Jón Hnefill ólst upp á Vaðbrekku, lauk stúdentsprófi frá MA 1948, og fil. kand-prófi í trúarbragðasögu, trúarlífssálfræði og heimspeki frá Stokkhólmsháskóla 1958. Hann lauk guðfræðiprófi frá Háskóla Íslands vorið 1960 og var vígður sóknarprestur á Eskifirði sama ár. Hann var prestur þar næstu fjögur árin, en fór þá til Uppsala í Svíþjóð og lauk prófi í þjóðfræði frá Uppsalaháskóla 1966. Í ársbyrjun 1979 lauk hann doktorsprófi frá Uppsalaháskóla með doktorsritgerð sinni um kristnitökuna á Íslandi (Under the Cloak = Undir feldinum).
Upp úr 1980 hóf Jón Hnefill að kenna ýmis námskeið í þjóðfræði við Háskóla Íslands, og varð síðan dósent í þjóðfræði 1988, fyrstur manna. Hann varð prófessor í þeirri grein 1992, og skipulagði og byggði upp nám í þjóðfræði við skólann. Hann ritaði einnig mikið um þau efni, sbr. ritaskrána hér á eftir. Rannsóknir hans spanna vítt svið. Hann skrifaði m.a. um kristnitökuna, ásatrú, goðsögur, ævintýri, gátur, álfa, tröll, afturgöngur, galdra o.fl. Sérsvið hans var þjóðfræðileg greining á fornsögum og fornkvæðum. Jón Hnefill hefur verið nefndur faðir þjóðfræðinnar sem háskólagreinar hér á landi.
Veturinn 1983–1984 var hann Honorary Research Fellow við University College London. Hinn 15. desember 1992 var Jón Hnefill gerður að félaga í The Folklore Fellows, alþjóðlegum samtökum þjóðfræðinga sem Finnska vísindaakademían kom á laggirnar.
Eiginkona Jóns Hnefils (1955) var Svava Jakobsdóttir (1930–2004) rithöfundur og alþingismaður. Þau eignuðust einn son, en fyrir hjónaband átti Jón Hnefill tvo syni.
Ritstörf
Hér verða talin nokkur rit Jóns Hnefils, sem dæmi um ritstörf hans.
Cephalotaxus harringtonii
Cephalotaxus harringtonii er sígrænt tré frá Japan.
Walter Scott
thumb|right|Walter Scott, málverk eftir [[Henry Raeburn frá 1822.]] thumb|Minnismerki um Scott í Edinborg.
Walter Scott (15. ágúst 1771 – 21. september 1832) var skoskur rithöfundur, leikskáld og ljóðskáld. Meðal þekktustu verka hans eru sögulegu skáldsögurnar Ívar hlújárn og Rob Roy.
Scott fæddist í Edinborg þar sem hann starfaði sem lögmaður og dómari. Hann var Toríi (íhaldsmaður) og félagi í Hálandafélaginu og Konunglegu akademíunni í Edinborg þar sem hann var forseti í 12 ár.
Scott átti þátt í endurheimt krúnudjásna Skotlands í Edinborgarkastala árið 1818. Árið 1822 var hann fenginn til að skipuleggja heimsókn Georgs 4. til Skotlands. Heimsóknin átti eftir að hafa mikil áhrif á sjálfsmynd Skota. Scott fékk konunginn til að klæðast skotapilsi með hefðbundnu mynstri sem hafði verið bannað frá 1745.
Scott gaf bækur sínar út í prentsmiðju vinar síns James Ballantyne. Árið 1809 fékk hann Ballantyne til að flytja prentsmiðjuna til Edinborgar og gerðist viðskiptafélagi hans. Þegar verðbréfahrunið 1825 átti sér stað varð prentsmiðjan gjaldþrota og Scott missti allar eigur sínar í hendur lánadrottna. Hann hélt áfram að skrifa þótt heilsu hans færi hrakandi. Hann lést úr taugaveiki sem gekk í Skotlandi árið 1832.
Stuðull
Stuðull getur átt við:
Umhverfisstofnun Sameinuðu þjóðanna
Umhverfisstofnun Sameinuðu þjóðanna eða UNEP (e.United Nations Environment Programme) var stofnuð í kjölfar Ráðstefnu Sameinuðu þjóðanna um mannlegt umhverfi sem var haldin á vegum Sameinuðu þjóðanna í Stokkhólmi árið 1972. UNEP er í dag leiðandi stofnun í heiminum hvað varðar umhverfismál. Helstu hlutverk stofnunarinnar er að meta umhverfisástand hverju sinni og skilgreina vandamál sem leysa þarf með alþjóðasamvinnu. Stofnunin mótar alþjóðalög um umhverfismál og eflir til samvinnu ríkja við að leysa umhverfisvandamál.
Höfuðstöðvar UNEP eru í Naíróbí, Kenýa, en UNEP er einnig með 6 svæðisbundnar skrifstofur í Afríku, Asíu, Evrópu, Suður-Ameríku og Karabíska hafinu, Norður-Ameríku og Vestur-Asíu. Yfirmaður Stofnunarinnar er Inger Andersen frá Danmörku. Stofnunin starfar víðsvegar um heiminn að markmiðum sem heyra undir deildirnar 7 sem síðan eru með tilheyrandi nefndir og skrifstofur í ákveðnum löndum í öllum heimsálfum sem sinna afmörkuðum málum. Umhverfismál sem varða höfin eru dæmi um ákveðin málefni sem heyra undir skrifstofur á vegum UNEP og annað sem skiptir máli í hverjum heimshluta.
Forgangsatriði stofnunarinnar
Stofnunin einbeitir sér að 7 málaflokkum þar sem hún telur að hún geti breytt ástandi málaflokksins til hins betra :
Grænt hagkerfi
UNEP er leiðandi talsmaður græna hagkerfisins með verkefninu Green economy initiative (GEI). Með því er ætlunin að aðstoða stjórnvöld í að gera hagkerfi sitt „grænna“ með því að móta skýrari stefnu, með fjárfestingum í hreinni tækni, endurnýjanlegri orku og grænum samgöngum.
Ríó+20 og Heimsmarkmiðin
Heimsmarkmið Sameinuðu þjóðanna hafa aukið mikilvægi stofnunarinnar til muna. Eftir umhverfisráðstefnuna Ríó+20 árið 2012 var fjármagn til stofnuninnar aukið ásamt því að uppfærsla var gerð á stofnuninni. Mörg heimsmarkmiðanna lúta að umhverfismálum svo sem hungur, hreint vatn, hrein og ódýr orka, líf í sjó og landi. Sjálfbær þróun er mest áberandi í heimsmarkmiðum sem UNEP leggur áherslu en í því sambandi er átt við að ganga ekki of mikið á náttúruauðlindir og öll starfsemi eigi að vera í sátt við umhverfið.
Parísarfundurinn
UNEP var ein af þeim stofnunum SÞ sem kom að Parísarfundinum og hélt meðal annars nokkrar ráðstefnur um umhverfismál sem fóru fram samhliða Parísarfundinum. Parísarfundurinn var fundur um loftslagsmál sem haldinn var í París, 30 nóvember 2015 með þátttöku 195 ríkja. Markmið fundarins var að komast að samkomulagi um samvinnu ríkja við að sporna gegn hækkandi hitastigi jarðar. Samkomulagið var sögulegt í því skyni að í fyrsta skipti er gert ráð fyrir aðgerðum allra ríkja heims í baráttunni gegn loftlagsbreytingum. Jafnframt er þetta í fyrsta skipti sem ríki heims komast að jafn víðtæku samkomulagi um minnkun á losun gróðurhúsalofttegunda. Það langtímamarkmið náðist að halda hlýnun innan 2°C. Þó var tekið fram að reynt yrði að halda hlýnuninni innan 1,5°C. Einnig var samþykkt að minnka þyrfti losun gróðurhúsalofttegunda sem fyrst. Ríkin samþykktu einnig að koma saman á 5 ára fresti til þess að útfæra markmið nánar og komast að nýjum sameiginlegum markmiðum ásamt því að upplýsa almenning um hvernig þeim hefur tekist að uppfylla markmiðin.
1003
Árið 1003 (MIII í rómverskum tölum)
Virki
Virki er varnarveggur eða varnarhús. Virki voru mikið notuð á miðaldartímanum fyrir Rómverja og stríðsmenn. Oft er líka talað um snjóvirki, þ.e. virki úr snjó til að verja snjóárás. Dæmi um virki er Colosseum en það var upprunalega hringleikahús. Síðar var það notað fyrir virki gegn rómverskum stríðsmönnum eða á stríðsárunum gegn öðrum löndum.
Fjármála- og efnahagsráðherra Íslands
Fjármála- og efnahagsráðherra Íslands er æðsti yfirmaður fjármála- og efnahagsráðuneyti Íslands. Saga fjármálaráðuneytis á Íslandi getur verið rekin til ársins 1904 en í núverandi mynd var ráðuneytið stofnað 1. september 2012. Oddný G. Harðardóttir var fyrsti Fjármála- og efnahagsráðherra Íslands og jafnframt fyrsta konan til að gegna embætti fjármálaráðherra en Bjarni Benediktsson gegnir nú embættinu.
Kröflustöð
thumb|right|Kröflustöð Kröflustöð er 60MW jarðgufuvirkjun á háhitasvæðinu við Mývatn á Norðurlandi eystra og er hún jafnframt fyrsta stórvirkjun jarðgufu til rafmagnsframleiðslu á Íslandi en áður var byggð 2,5 MW jarðgufustöð í Bjarnarflagi. Kröflustöð er rekin af Landsvirkjun.
Þari
Þari er íslenskt heiti á nokkrum tegundum brúnþörunga sem tilheyra ættbálknum Laminariales (e. kelp). Þekktustu ættkvíslir þara eru Macrocystis, Laminaria og Ecklonia. Þarategundir einkennast af því að allar hafa vel aðgreindan stilk, neðst á honum vaxa út margir, sívalir festusprotar sem festa þarann við botninn og á efri enda stilksins situr stórt blað. Stilkurinn er oft nefndur þöngull og festan á neðri enda hans þöngulhaus.
Kröflustöð
Hnit:
Þari
Þarar eru fjölbreyttastir og stærstir brúnþörunga og hafa fundist einstaklingar sem eru allt að 100 m langir. Þeir finnast í miklu magni á grunnsævi neðan fjörunnar í tempruðum svæðum bæði á norður- og suðurhveli jarðar. Sumar tegundir geta orðið mjög stórar og myndað þétta þaraskóga þar sem framleiðnin er oft mjög mikil.
Kröflustöð
Forsaga
Vegna viðvarandi orkuskorts á Norðurlandi á áttunda áratugnum, þar sem víða þurfti að nota díselvélar til rafmagnsframleiðslu með tilheyrandi kostnaði, var lagt mikið kapp á að finna ákjósanlega virkjanakosti fyrir Norðurland.Eftir Laxárdeiluna svonefndu, sem varð til þess að fallið var frá frekari áformum um stækkun Laxárvirkjunar, var Kröflunefnd skipuð af þáverandi Iðnaðarráðherra, Magnúsi Kjartanssyni, 21. júní 1974.
Þari
Á einni þaraplöntu, þöngulhaus, þöngli og blöðku, getur dafnað ótrúlegur fjöldi einstaklinga. Yfir 100 þúsund plöntur og dýr geta vaxið á þaranum sem ásætur, auk dýralífs í og á þöngulhausnum. Þaraskógur býður auk þess fjölda lífvera upp á skjól, felustaði og æti.
Útbreiðsla
Þari er algengur á tempruðum svæðum á bæði norður- og suðurhveli. Flestar tegundir þara vaxa í Kyrrahafi, en einnig hefur fundist töluverður fjöldi í Atlantshafi. Ættkvíslin Laminaria er ríkjandi í N-Atlantshafi og NV-Kyrrahafi, ættkvísl Macrocystis (risaþara) í A-Kyrrahafi og SA-Atlantshafi, en ættkvísl Ecklonia við S-Afríku og Ástralasíu.
Kröflustöð
Forsaga
Kröflunefnd var ætlað að undirbúa jarðgufuvirkjun við Kröflu eða Námafjall. Tilraunaboranir voru hafnar sama ár og strax sumarið eftir var byrjað að reisa mannvirki, boraðar vinnsluholur og keyptar tvær 30 MW vélasamstæður frá Mitsubishi Heavy Industries í Japan. Þá gerðu áætlanir ráð fyrir að raforkuframleiðsla hæfist fyrir árslok 1976 á annarri vélasamstæðunni en það gekk ekki eftir.
Þari
Útbreiðsla
Þari vex á grunnsævi neðan fjöruborðs. Eftir því sem sjórinn er tærari og sólarljósið nær lengra niður í sjóinn, getur þarinn lifað því mun dýpra. Sumar tegundir vaxa á allt að 40 metra dýpi.
Kröflustöð
Kröflueldar setja strik í reikninginn
Á sama tíma og framkvæmdir voru að hefjast um mitt ár 1975 varð mikil aukning í skjálftavirkni á Kröflusvæðinu sem náði hámarki 20. desember 1975 þegar eldgos hófst við Leirhnjúk, rúmum kílómetra frá þar sem verið var að reisa stöðvarhús Kröfluvirkjunar. Þetta litla hraungos var upphafið af Kröflueldum þar sem kvika streymdi inn í kvikuhólf undir Kröfluöskjunni. Þegar þrýstingur varð nógu mikill í kvikuhólfinu varð kvikuhlaup þar sem hluti kvikunnar hljóp í sprungureinar sem opnuðust. Þetta gerðist um 24 sinnum næstu níu árin og þar af rann hraun ofanjarðar níu sinnum. Á meðan á þessu stóð varð landris og landsig áberandi með tilheyrandi jarðhræringum bæði í Kröfluöskjunni þar sem stöðvarhúsið stendur og í kringum hana, því fóru menn fljótt að velta fyrir sér áhættunni við áframhaldandi framkvæmdir.
Þari
Tegundir við Ísland
Við Ísland vaxa sex tegundir þara sem tilheyra þremur mismunandi ættkvíslum :
Einfölduð kínversk tákn
Einfölduð kínversk tákn (简体字; jiǎnhuàzì) eða einfölduð kínverska (简体中文; jiǎntǐ zhōngwén) eru staðlaðar einfaldanir á hefðbundnum kínverskum táknum. Þær eru aðallega notaðar í Alþýðulýðveldinu Kína og Singapúr. Þeim er hægt að líka við letur í latnenskum málum, meining táknanna breytist ekki hvort sem notuð eru einfölduð eða hefðbundin tákn. Einfölduð tákn týna þó oft sögu sinni og orðsifjafræði, til dæmis þegar flóknum óreglulegum táknum sem hafa þróast í yfir 3000 ár er skipt út fyrir tvær strokur (til dæmis þegar 幾 verður 几). Ekki eru öll einfölduðu táknin frábrugðin þeim hefðbundnu, og í mörgum þeirra breytist aðeins einn liður táknsins á reglulegan máta.
Þari
Nytjar
Þari hefur verið notaður sem áburður, húsdýrafóður og matur. Marinkjarni er eina þarategundin sem vitað er til að höfð hafi verið til matar á Íslandi, en í Austur-Asíu er þari notaður í miklum mæli til matar. Japansþari (Laminaria japonica) er sú þarategund sem mest er neytt af, og er megnið af honum ræktaður.
Kröflustöð
Í framhaldi af Kröflueldum
Þegar ljóst var að litlar líkur væru á að hraun myndi renna í átt að Kröflustöð var ákveðið að halda áfram þeim framkvæmdum er stuðluðu að verndum og viðhaldi þeirra mannvirkja sem þegar höfðu risið eða voru hálfkláruð gegn jarðskjálftum. Þar má nefna að stöðvarhúsið var þá aðeins fjórir veggir en átti fullklárað að þola jarðskjálfta upp á sjö stig á Richter og þakið að þola tveggja metra þykkt öskulag. Fjölmiðlar einkenndust þó af miklum deilum um hvort rétt væri að verja áfram fjármunum í virkjun á svo hættulegu svæði.
Gufuöflun fyrir gangsetningu Kröflustöðvar gekk illa í kjölfar Kröfluelda. Borholur skemmdust vegna jarðhræringa og kvikugass, sem tærði fóðringar og eyðilagði. Það var ekki fyrr en í ágúst 1977 sem fyrri vélasamstæðan var fyrst gangsett en vegna gufuskorts hófst rafmagnsframleiðsla ekki fyrr en í mars 1978 og þá var framleiðslan aðeins um 6-8MW. Það entist þó ekki lengi og var framleiðslan af og á næstu árin.
Upp úr 1980 voru nýjar holur boraðar og í lok níunda áratugarins þegar Kröflusvæðið fór að róast voru komnar 24 borholur og framleiðslan búin að ná fullum afköstum á einni vélasamstæðu. Ekki var talin þörf á að setja upp seinni vélasamstæðuna þá þar sem eftirspurn eftir orku hafði dvínað.
Á meðan á þessu gekk urðu tvisvar breytingar á rekstrarfyrirkomulagi virkjunarinnar en 1. janúar 1979 tóku Rafmagnsveitur ríkisins (RARIK) við rekstrinum af Kröflunefnd og síðan keypti Landsvirkjun loks Kröflustöð 1. janúar 1986.
Full afköst
Á árunum 1995 – 1996 jókst eftirspurn eftir rafmagni á ný og Landsvirkjun hóf þá undirbúning að uppsetningu seinni vélasamstæðunnar, sem hafði verið í geymslu í um 20 ár. Þá höfðu tækniframfarir verið miklar og í stað þess að bora beint ofan í jörðina var notast við skáborun, sem bar mikinn árangur við gufuöflun. Þannig voru boraðar nýjar holur og margar eldri holur lagfærðar og fékkst þá næg orka til að keyra báðar vélarnar á fullu afli eða 60 MW eins og var áætlað í upphafi.
Einnig var settur upp nýr og betri stjórn- og rafbúnaður og seint í nóvember 1997, var seinni vélasamstæðan gangsett á hálfum afköstum og náði hún fullum afköstum árið 1999. Í framhaldinu stóð síðan til að stækka stöðina enn frekar og bæta við þriðju vélasamstæðunni svo framleiðslan næði allt að 100 MW, en enn hefur ekki orðið að því.
Tæknilegar upplýsingar
Kröflustöð er Tveggja þrepa gufuvirkjun, en það þýðir að gufan frá borholunum er hreinsuð og hún skilin að í háþrýsti- og lágþrýstigufu. Háþrýstigufan er leidd að innri blöðum hverfils sem knýr rafal og lágþrýstigufan er leidd að ytri blöðunum en þannig nást mun betri afköst með hverflinum. Fyrir Kröflustöð hafa alls verið boraðar 34 borholur á þremur svæðum, Suðurhlíðum, Hveragili og Leirbotnum. Af 34 borholum eru tólf ónýtar/ónothæfar, sautján háþrýstiborholur sem gefa 110 kg/s af gufu við 7,7 bara þrýsting og fimm lágþrýstiborholur sem gefa 36 kg/s af gufu við 2,2 bara þrýsting. Dýpsta borholan nær 2.222 metra ofan í jörðina.
Þessi gufa knýr tvær 30 MW Mitsubishi vélasamstæður sem framleiða um 480GWh á ári en framleiðslan er stöðvuð yfir sumarmánuðina vegna viðhalds.
Þari
Tilvísanir
コンブ Kombu Kombu
37
Árið 37 (XXXVII í rómverskum tölum) var í gregoríanska tímatalinu almennt ár sem byrjaði á þriðjudegi.
Dáin
30er
Urbana (Iowa)
Urbana er borg í Iowa í Bandaríkjunum. Þar búa um 1.500 manns (2016).
Sleipnir (vafri)
Sleipnir er vafri frá japanska fyrirtækinu Fenrir Inc sem notast við Trident-myndsetningarvélina frá Microsoft með stuðningi fyrir aðrar myndsetningarvélar. Upphaflega var hægt að skipta milli Trident og Gecko-myndsetningar, en nýjasta útgáfa Sleipnis verður með stuðning fyrir WebKit í stað Gecko. Þróun Sleipnis hófst árið 2004.
Til er snjallsímaútgáfa af Sleipni, Sleipnir Mobile, fyrir Android, iOS og Windows Phone.
Panem
thumb|right|Hungurleikarnir
thumb|right|Panem teiknað upp af aðdáanda
Panem er sögusvið Hungurleikanna sem eiga að gerast í óskilgreindri framtíð eftir að núverandi þjóðir Norður-Ameríku hafa orðið að engu og í stað þeirra hefur myndast alræðisríki sem kallast Panem. Panem samanstendur af hinnu ríku Kapítal og tólf öðrum (áður þrettán) fátækari umdæmum sem lúta stjórn Kapítalarinnar. Forseti Panem er Snow.
Kapítal
Kapítal eða höfuðborg Panem er í Hungurleikunum miðstöð hins miskunnarlausa einræðisstjórnarkerfis Panem. Og er staðsett norðvestan við Klettafjöll í fyrrum Bandaríkjunum og Kanada. Umhverfis Kapítal eru tólf umdæmi sem höfuðborgin ríkir yfir með ógnarstjórn.
Íbúar höfuðborgarinnar standa fjarri umdæmunum tólf þar sem matarskortur og kúgun ræður ríkjum, en tíska, fögnuðir og skemmtanir á stórum skala eins og Hungurleikarnir á hug þeirra allan. Flestir íbúar höfuðborgarinnar sem lýst er í skáldsögunum virðast ekki hafa vitneskju um eða vera alveg sama um fátæktina og örbygðina sem ríkir í umdæmum Panem. Í samanburði við umdæmin er Kapítal afar auðug og stendur tæknilega framarlega þar sem íbúarnir lifa áhyggjulausu lífi í munaði. Þegar keppendur eða fórnir umdæmanna í Hungurleikunum koma í Kapítolið bregður þeim við að sjá sóunina og öfgafullan lífstílinn sem viðgengst í Kapítalinu, til dæmis í veislu þar sem borinn er fram meiri matur en gestirnir geta í sig látið er vaninn að bjóða upp á ógleðisdrykki svo fólk geti kastað upp og haldið áfram að borða.
Tíska og stíll íbúa Kapítalsins ber með sér lífstílinn og öfgarnar sem viðhafast þar. Tískan er frumleg, furðuleg og hégómafull þar sem íbúarnir lita húð sína og hár villtum litum, fá sér húðflúr og fara í ýktar skurðaðgerðir til að fylgja ákveðnum stíl.
Íbúar Kapítalsins geta ekki verið dregnir út til að taka þátt í Hungurleikunum þar sem leikarnir voru settir upp sem refsing umdæmanna fyrir uppreisn sem féll. Leikarnir eru haldnir hátíðlegir árlega við mikla kátínu íbúa Kapítalsins. Í leikunum velja íbúarnir sinn uppáhalds keppanda/fórn sem þeir styðja með fjárstyrkjum meðan leikarnir standa yfir. Þrátt fyrir blóðugt eðli leikanna verða íbúar Kapítalsins iðulega tilfinningalega tengdir gengi uppáhalds keppenda sinna en eru samt ósnertir af ofbeldinu sem börnin verða fyrir.
Umdæmi 1
Umdæmi 1 sérhæfir sig í að framleiða munaðarvörur eins og skartgripi. Börnin þaðan líta á það sem heiður að taka þátt í Hungurleikunum fyrir hönd umdæmisins og eru oft meðal þeirra sem eru kallaðir „atvinnufórnir“. Þessir aðilar þjálfa sig ólöglega fyrir leikana frá ungum aldri og bjóða sig svo fram til að taka þátt. Þegar leikarnir byrja hópast venjulega þessar „atvinnufórnir“ (venjulega úr umdæmum 1, 2 og 4) saman og mynda hernaðarsamband þangað til þau neyðast til að berjast innbyrðis til sigurs.
Í Hungurleikunum eru báðir keppendurnir/fórnirnar frá umdæmi 1 (Marvel og Glimmer) hluti af atvinnufórnunum og eru báðir drepnir af Katniss. Í Catching Fire, eru keppendurnir systkini, Cashmera og Gloss sem eru drepin af Johanna Mason og Katniss.
Umdæmi 2
Umdæmi 2 sér um múrverk og þjálfar hermenn fyrir her Kapítal. Umdæmi 2 stórt og er að mestu hluti af Klettafjöllum ekki fjarri Kapítal sjálfri. Íbúarnir búa við mun betri lífskjör en önnur umdæmi og því meiri hollusta við Kapítalið þar í samanburði við hin umdæmin. Börn íbúa í umdæmi 2 þjálfa oft ólöglega frá unga aldri fyrir Hungurleikana og bjóða sig fram til þáttöku.
Umdæmið er byggt upp af smáum þorpum við námu. Í miðju umdæmi 2 er fjall þar sem er stjórnarmiðstöð fyrir her Kapítol. Upphaflega sá umdæmið eingöngu um námuvinnu og að vinna grjót en eftir fyrstu uppreisnina (sem varð til þess að Hungurleikarnir voru stofnaðir) eru þeir líka að framleiða vopn. Í þeirri uppreisn var umdæmi 2 sterkur bandamaður Kapítal og fær því sérstaka og betri meðferð en hin umdæmin. Í þriðju bókinni og seinni uppreisninni stendur umdæmi 2 aftur með Kapítal og er síðasta umdæmið til að falla.
Í Hungurleikunum (fyrstu bókinni) eru keppendur frá umdæmi 2, Cato og Clove sérstaklega erfiðir andstæðingar. Clove komst næst öllum að drepa Katniss en var trufluð og svo drepin af Thresh (Frá umdæmi 11). Cato hefndi dauða hennar með því að drepa Thresh en var svo drepinn á endasprettinum af stökkbreyttum úlfum. Í Catching Fire (annarri bókinni) eru keppendur leikanna Brutus og Enobaria. Brutus var drepinn af Peeta en Enobaria lifli leikana af og var ein sjö sigurvegara Hungurleikanna sem lifði stríðið af.
Umdæmi 3
Umdæmi 3 sérhæfir sig í tækni. Flestir íbúarnir vinna í verksmiðjum og eru sérfræðingar í verkfræði sem keppendur umdæmissins hafa getað nýtt sér í hag í Hungurleikunum. Í fyrstu bókinni, Hungurleikarnir, notuðu atvinnufórnirnar keppandann frá umdæmi 3 til að virkja sprengjur af leikvanginum til að vernda birgðirnar þeirra af vopnum og mat.
Beetee er einn af fyrri sigurvegurum Hungurleikanna sem vann með því að setja gildru sem drap mótherjana með raflosti. Hann notaði einnig þessa hæfileika sína í leikunum í Catching Fire. Hinn keppandinn fyrr hönd umdæmi 3 í Catching Fire var Wiress sem áttaði sig á að leikvangurinn væri eins og klukka.
Umdæmi 4
Umdæmi 4 sérhæfir sig í fiskveiðum. Það er annað vel stætt ríki þar sem börnin þjálfa sig til að verða atvinnufórnir. Íbúar umdæmis 4 eru umtalaðir sem fallegasta fólkið.
Í Hungurleikunum (fyrstu bókinni) er karlkyns keppandi umdæmis 4 einn af fyrstu ellefu sem létust í upphafsbaráttunni en kvenkyns keppandinn verður hluti af atvinnufórnunum og deyr þegar Katniss hendir búi stökkbreyttra vespa yfir hópinn. Í Catching Fire verða keppendur umdæmis 4, Mags og Finnick mikilvægir bandamenn Katniss. Mags er mjög gömul kona sem var lærimeistari Finnick í hans leikum. Hún gat búið til fiskikrók úr hverju sem er. Hún bauð sig fram til þátttöku í leikunum til að vernda Annie Cresta sem er fyrrum sigurvegari sem missti vitið eftir þátttökuna. Annie verður seinna eiginkona Finnicks. Finnick deyr í Mockingjay (þriðju bókinni) af stökkbreyttum eðlum í stríðinu.
Umdæmi 6
Umdæmi 6 sérhæfir sig í samgöngum. Fátt annað er vitað um umdæmið annað en báðir keppendurnir í annari bókinni vernduðu Katniss og Peeta. Keppendurnir voru háðir „mophling“ verkjalyf sem lýkist morfíni. Bókin gaf í skyn að margir í umdæminu væru háðir lyfinu. Báðir keppendurnir létust fyrsta daginn.
Umdæmi 7
Umdæmi 7 sérhæfir sig í timbri og pappír. Stærsti hluti umdæmissins er furuskógur. Í Catching Fire (annarri bókinni) er Johanna Mason einn bandamanna Katniss og hluti af samsærinu um að brjótast út úr leikvanginum. Undir lokin ræðst Johanna á Katniss til að losa staðsetningarbúnaðinn úr handleggnum á henni. Johanna var ein þeirra sem Kapítal náði að handsama í flóttanum. Hún var pyntuð með vatni og rafstuði sem fangi. Síðar varð hún vinkona Katniss.
Umdæmi 8
Umdæmi 8 sérhæfir sig í textíl. Umdæmi 8 var eitt fyrstu umdæmana til að taka þátt í byltingunni.
Tveir íbúar náðu að flýja í byltingunni og sögðu Katniss frá orðrómum um að umdæmi 13 hefði ekki verið eytt. Það er gefið í skyn að öryggisvarnir í umdæmi 8 sé strangt fylgt eftir síðan byltingin byrjaði og íbúarnir örvæntingarfullir fyrir vonarglætu. Í Mockingjay, heimsækir Katniss spítala í umdæmi 8 sem síðar var sprengdur upp af Kapítal. Leiðtogi umdæmis 8, Peylor, hefur getu til að efla með hermönnum sínum öfluga hollustu sem fylgja henni frekar en Coin forseta 13. Paylor verður Forseti Panem eftir stríðið.
Umdæmi 9
Umdæmi 9 sérhæfir sig í korni og rekur margar verksmiðjur. Karlkyns keppandi umdæmis 9 er lýst með brún augu en ekki er tekið fram hvort um sé að ræða einkenni umdæmisins. Hann deyr eftir baráttu við Katniss um bakpoka með vistum af stungusári eftir Clove úr umdæmi 2.
Umdæmi 10
Umdæmi 10 sérhæfir sig í búfénaði. Þegar Katniss kemur í umdæmi 13 hittir hún mann sem heitir Dalton sem er kúabóndi í umdæmi 10. Verkefnið hans er að koma frjóvguðum kúa fósturvísum fyrir til að passa upp á fjölbreytileika hjarðarinnar. Hann virkar kaldhæðinn og treystir ekki umdæmi 13.
Umdæmi 11
Umdæmi 11 sérhæfir sig í landbúnaði. Það er staðsett í suðri og er mjög viðamikið. Fólkið býr í smáum kofum og herinn er mjög harður og áberandi á svæðinu. Almennt eru íbúarnir eru dökkir á hörund með brún augu. Íbúarnir hafa sérstaklega mikla þekkingu um jurtir.
Thresh og Rue eru keppendur umdæmis 11 í Hungurleikunum og spila veigamiklum hlutverkum þar. Rue var bandamaður Katniss og þær urðu mjög nánar á leikvanginum. Hún var góð í að hoppa milli trjáa en var drepin af Marvel úr umdæmi 1. Thesh var sterkur keppandi sem Katniss dáðist af vegna líkamlegs styrk hans, stolti og að hann neitaði að verða hluti af atvinnufórnunum. Thresh bjargaði lífi Katniss frá árás Clove sem hann drap með stein. Hann bjargaði Katniss vegna vináttu hennar við Rue. Það kemur ekki fram í bókinni hvernig hann deyr en það er gefið í skyn að Cato hafi drepið hann. Í myndinni er hann drepinn af stökkbreyttu úlfunum sem Kapítol sendi á keppendurna til að koma keppendunum saman til að neyða þá til að berjast. Keppendurnir frá umdæmi 13 í annarri bókinni eru Chaff og Seeder sem vita báðir af uppreisninni.
Umdæmi 13
Fyrir fyrstu byltinguna sérhæfði umdæmi 13 sig í kjarnorku og grafít námum. Í fyrstu byltingunni voru þau sterkasta aflið og tókst að taka stjórn á kjarnorkuvopnabúrinu. Sagt er að umdæmið hafi verið sprengt upp af Kapítalinu og notað sem dæmi um hvað Kapítalið myndi gera við þá sem myndu reyna að feta í þeirra fótspor. Síðar er gefið í skyn og svo staðfest að umdæmið hafi lifað af. Umdæmið er byggt nær eingöngu neðanjarðar eftir byltinguna og samkomulag náðist við Kapítalið að ef umdæmið fengi að vera í friði myndu þau ekki sprengja upp Kapítalið með kjarnorkuvopnum.
Umdæmi 13 er miðstöð seinni byltingarinnar. Lífstíllinn í umdæmi 13 er strangur þar sem öllum reglum verður að fylgja og allri neyslu skal gæta hófs. Forseti umdæmis 13 er Alma Coin sem ætlar að taka við Panem sem forseti.
Hoya halophila
Hoya halophila er fjölær jurt í vaxblómaættkvísl. Útbreiðslan er á Nýju Guíneu til Salómonseyja.
New York-borg
thumb|300px|right|Miðborg [[Manhattan, séð til norðurs frá Empire State-byggingunni. Gatan, sem horft er niður í er Fifth Avenue.]]
New York-borg (enska: New York City, gjarnan skammstafað NYC; einstaka sinnum kölluð „Nýja-Jórvík“ á íslensku) er fjölmennasta borg New York-fylkis, og jafnframt Bandaríkjanna, með ríflega 8,8 milljónir íbúa (2020) af ýmsum þjóðernum á tæplega 780 km2 svæði. New York-borg er líka þéttbýlasta borg Bandaríkjanna. Hún er staðsett á suðurodda New York-fylkis. Á stórborgarsvæðinu, sem er stærsta stórborgarsvæði heims, búa rúmar 20 milljónir manna, og borgin er því ein fjölmennasta risaborg heims. Borgin hefur hlotið viðurnefnið „stóra eplið“ (enska: The Big Apple). New York-borg er miðstöð viðskipta, stjórnmála, fjölmiðlunar, tónlistar, tísku og menningar á heimsvísu, og hún er mest ljósmyndaða borg heims. Höfuðstöðvar Sameinuðu þjóðanna eru í New York-borg og þar er mikilvæg miðstöð alþjóðasamskipta. Borgin hefur stundum verið kölluð „höfuðborg heimsins“.
Borgin byggðist upp í kringum eina stærstu náttúruhöfn heims. Hún skiptist í fimm borgarhluta sem hver nær yfir eina sýslu fylkisins. Borgarhlutarnir eru Brooklyn (Kings County), Bronx (Bronx County), Manhattan (New York County), Queens (Queens County) og Staten Island (Richmond County). Borgarhlutarnir voru stofnaðir formlega þegar borgin var sameinuð í eitt sveitarfélag árið 1898. Borgin er miðstöð fyrir löglega fólksflutninga til Bandaríkjanna. Allt að 800 tungumál eru töluð í New York-borg sem gerir hana að einni fjölmenningarlegustu borg heims. Þar búa 3,2 milljónir manna sem fæddar eru utan Bandaríkjanna, sem var stærsta útlendingasamfélag í nokkurri borg heims árið 2016. Talið er að verg landsframleiðsla í New York-borg hafi verið 2 billjónir dala árið 2019. Ef borgin væri ríki væri það með 8. stærsta hagkerfi heims. Þar búa flestir milljarðamæringar.
Uppruna New York-borgar má rekja til verslunarstaðar sem hollenskir sjómenn stofnuðu á suðurodda eyjunnar Manhattan í kringum árið 1624. Árið 1626 nefndu þeir staðinn Nýju-Amsterdam (Nieuw-Amsterdam). Nýja-Amsterdam fékk borgarréttindi árið 1653. Árið 1664 náðu Englendingar þar völdum og nefndu bæinn Nýju-Jórvík, þegar Karl 2. Englandskonungur gaf bróður sínum, Jakobi Jórvíkurhertoga, hann. Hollendingar náðu bænum aftur á sitt vald 1673 og nefndu hann þá Nýju-Óraníu, sem stóð í eitt ár og þrjá mánuði. Borgin hefur heitið New York-borg samfellt frá 1674. Borgin var höfuðborg Bandaríkjanna frá 1785 til 1790 og hefur verið stærsta borg landsins frá 1790. Frá því seint á 19. öld og fram á 20. öld tók Frelsisstyttan, sem gnæfir yfir New York-höfn, á móti milljónum innflytjenda til Bandaríkjanna og Kanada, sem tákn um Bandaríkin og hugsjónina um frið og frelsi. Á 21. öld hefur New York-borg verið í forystu á heimsvísu varðandi listsköpun, nýsköpun, sjálfbærni, og sem tákn fyrir frelsi og menningarlega fjölbreytni. Árið 2019 var New York kosin besta borg heims í könnun sem gerð var meðal 30.000 þátttakenda í 48 borgum um allan heim, þar sem helsta ástæðan var menningarleg fjölbreytni.
Saga
Áður en Evrópubúar settust að á svæðinu bjuggu Lenape-indíánar þar. Fyrsti Evrópumaðurinn sem kom til New York var Ítalinn Giovanni da Verrazzano en hann kom þangað árið 1525. Hins vegar yfirgaf hann staðinn. Það var ekki fyrr en árið 1609 að Hollendingar sendu Englendinginn Henry Hudson, sem Hudsonfljótið er nefnt eftir, og byggð Evrópumanna var stofnuð þar árið 1613. Á meðan Hollendingar réðu yfir borginni kallaðist hún Nýja-Amsterdam en 1664 náðu Bretar borginni á sitt vald og endurnefndu hana New York (sem stundum hefur verið þýtt Nýja-Jórvík á íslensku) til heiðurs Hertoganum af Jórvík. Jórvík eða York á Englandi er aftur leitt af keltneska staðarheitinu Caer Ebroc. 1673 náðu Hollendingar aftur stjórn yfir borginni og kölluðu hana Nieuw-Oranje („Nýju-Óraníu“) en gáfu hana endanlega frá sér árið 1674.
New York óx sem verslunarstaður undir stjórn Breta snemma á 18. öld og einnig sem miðstöð þrælasölu en árið 1730 höfðu 42% heimila þræl.
Í Frelsisstríði Bandaríkjanna var mesti bardaginn árið 1776, orrustan um Long Island, í nútíma Brooklyn þar sem Bandaríkjamenn töpuðu fyrir Bretum. Árið 1790 varð borgin stærri en Philadelphia. Á 19. öld var stórfelldur innflutningur á fólki frá Evrópu til New York. Hungursneyðar á Írlandi höfðu til að mynda áhrif og árið 1860 voru 200.000 Írar í borginni. Þjóðverjar voru líka fjölmennir og komu úr héruðum þar sem átök höfðu verið.
New York sameinaðist Brooklyn árið 1898 en áður hafði það verið sérstök borg. Árið 1904 opnaði neðanjarðarlestarkerfið (subway). Ameríkanar af afrískum uppruna fluttu í auknum mæli til borgarinnar í byrjun 20. aldar frá Suðurríkjunum. Efnahagurinn gekk vel og hafið var að byggja skýjakljúfa. Á 8. og 9. áratugnum fjölgaði glæpum en fór fækkandi eftir miðjan 10. áratuginn.
Árásin á Tvíburaturnana 2001 leiddi til dauða tæpra 2200 manna og hernaðarafskipta Bandaríkjanna í málefnum Miðausturlanda og Asíu.
Árin 2020-2021 lék COVID-19-veirusjúkdómurinn borgina grátt og hafa um 60.000 látist af völdum hans.
Lýðfræði
Árið 2010 var samsetning borgarbúa: 44% hvítir, 25.5% svartir og 12.7% asíubúar. Spænskumælandi íbúar af öllum kynstofnum voru tæp 30%.
Samgöngur
Neðanjarðarlestarkerfi New York-borgar hefur verið starfandi frá 1904. Auk þess eru strætóar og ferjur. MTA Regional Bus Operations höndla almenningsvagna og 325 leiðir og NYC Ferry starfrækja 5 ferjuleiðir.
Söfn
.
Almenningsgarðar
Alls hefur NYC nær 14% af grænum rýmum.
Dýragarðar
.
Sigil
Sigil er fáanlegt fyrir Microsoft Windows, Mac OS X og Linux og er gefið út undir GNU GPL notendaleyfi. Sigil styður bæði við ritun á EPUB skjölum með því að nota kóða og WYSIWYG ritvinnslu og mögulegt er að taka in bæði  HTML og einfaldar textaskrár. Sigil styður vel EPUB2 staðal en bauð upp á takmarkaðan stuðning við EPUB3 þangað til með útgáfu 0.9.3 sem kom út í janúar 2016 og er nú unnið að því að gera Sigil bæði samhæft EPUB2 og EPUB3.
Sextugakerfi
Sextugakerfi er talnakerfi, með grunntöluna sextíu (60), fundið upp af Súmerum kringum 2000 f.Kr. og síðar einnig notað af Babýlóníumönnum. Kostir talnakerfisins er að talan 60 hefur 12 heiltöluþætti (1, 2, 3, 4, 5, 6, 10, 12, 15, 20, 30, 60) sem aðveldar útreikninga með brotum.
Sextugakerfi er enn í notkun í bogamáli, en heill hringur er t.d. 360°.
Akurblessun
Akurblessun (þýska: Ackersegen) er kartöfluyrki sem var þróað í Þýskalandi út frá yrkjunum Hindenburg og Allerfrüheste Gelbe árið 1929. Yrkið var mjög útbreitt þar til á 7. áratugnum og var meðal annars flutt inn til Íslands. Þetta yrki er í meðallagi mygluþolið. Kartaflan er okkurgul á hýðið, hnöttótt eða egglaga, með fremur grunn augu og ljósgult, mjölmikið kjöt.
Nicki Lynn Aycox
Nicki Lynn Aycox (fædd 26. maí 1975; d. 16. november 2022) var bandarísk leikkona sem er þekktust fyrir hlutverk sín í Supernatural, Providence, Ed og Over There.
Sjónvarp
Fyrsta sjónvarpshlutverk Aycox var árið 1996 í Weird Science. Hefur hún síðan þá komið fram í þáttum á borð við 3rd Rock from the Sun, Ally McBeal, The X Files og Dark Angel. Árið 1999 þá var Aycox boðið gestahlutverk í Providence sem Lily Gallagher. Aycox lék í Ed sem Stella Vessey sem hún lék frá 2002-2004. Síðan árið 2005 þá var henni boðið hlutverk í Over There sem Brenda Mitchell. Frá 2006-2008, þá var Aycox með gestahlutverk í Supernatural sem Meg Masters. Aycox lék Christina Rush í Cold Case frá 2004-2010. Lék síðan eitt af aðalhlutverkunum í Dark Blue sem Jaimie Allen frá 2009-2010.
Kvikmyndir
Fyrsta kvikmyndahlutverk Aycox var árið 1997 í Defying Gravity og hefur hún síðan þá komið fram í kvikmyndum á borð við The Dogwalker, Rave Macbeth, Jeepers Creepers II og Perfect Stranger.
Dvergpokarotta
Dvergpokarotta (fræðiheiti: Marmosa murina) er tegund dvergpokarotta.
Pepsimaxdeild karla í knattspyrnu 2021
Íslandsmótið í knattspyrnu karla var haldið í 110. sinn árið 2021. Keflavík og Leiknir tóku sæti Gróttu og Fjölnis sem féllu úr deildinni árið 2020.
Lunascape
Lunascape er vafri sem kom fyrst á markað í Japan árið 2001. Sérstaða Lunascape felst í því að forritið styður þrjár myndsetningarvélar: Trident, Gecko og WebKit og notandinn getur því skipt um myndsetningarvél eftir þörfum.
Pepsimaxdeild karla í knattspyrnu 2021
Víkingur vann sinn 6. Íslandsmeistaratitil og varð félagið jafnframt tvöfaldur meistari með sigri í bikarkeppninni. HK og Fylkir féllu niður í 1.deild.
Lunascape
Lunascape er til fyrir Windows, Android og iOS.
Pepsimaxdeild karla í knattspyrnu 2021
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Spá þjálfara, leikmanna og forráðamanna 2021
Árleg spá fyrirliða, þjálfara og forráðamanna liða í Pepsi Max deildinni
Markahæstu leikmenn
Staðan eftir 22 umferðir
Fjörudoppa
Fjörudoppa (fræðiheiti: Littorina littorea) er sæsnigill af Fjörudoppuætt.
Útbreiðsla
Fjörudoppa er algeng við strendur Norður-Atlantshafs og útbreidd í Evrópu, frá Hvítahafi í norðri til suðurstrandar Portúgals. Hennar hefur jafnvel verið getið á Svalbarða, en þó hefur ekki fengist staðfest að hún lifi svo norðarlega nú á dögum. Hún er algeng við flestar breskar og danskar strendur og nær inn í Eystrasalt að Borgundarhólmi. Sunnar er hún algeng við Bretagneskaga og suður til Oléron-eyju en syðstu mörk hennar virðast vera við Algarve í Portúgal.
Fjörudoppan lifir einkum á föstum og stöðugum botni í flestum fjörugerðum nema helst mjög opinni klettaströnd. Venjulega heldur fjörudoppan sig á steinum eða klettum milli há- og lágflæðimarka innan um þörunga. Einnig lifir hún á leirbotni og í einstaka tilvikum á sandbotni þar sem er traust festa. Fjörudoppan lifir allt niður á 60 metra dýpi við norðurströnd Bretlands og í Skagerrak.
Skelin (kuðungurinn)
left|thumb| Fjörudoppan verður fullorðin yfirleitt á milli 16 til 38 mm á hæð og 10 til 12 mm á breidd, allt eftir lífsskilyrðum á hverjum stað. Hafa þó fundist 52 mm á hæð. Kuðungurinn er traustur, ýmist grár eða grábrúnn og oft með dökkum þverröndum. Munninn skástæður, nær hann því sléttskaraður upp á næsta vinding, hvítur á lit en útröndin oft með brúnum flekkjum. Vindingar 6-7, grunnvindingurinn sínu stærstur, miðlungs kúptir, saumurinn grunnur. Með lágri keilulaga hyrnu og yddum hvirfli.
Almennt
Fjörudoppan þolir allháan hita, en þó meiri í lofti en sjó. Fjörudoppan fellur í dá við 32 °C lofthita og 31 °C sjávarhita. Hitadauði varð við 42 °C lofthita og 40 °C sjávarhita hjá eintökum úr Firth of Forth í Skotlandi. Ef hitastig fellur niður fyrir 8 °C leggjast flest dýrin í dvala og eyða hluta af vetrinum án þess að nærast.
Fjörudoppa finnst oft við ármynni og stundum halda dýrin inn í firði og upp í árósa þar sem seltan er aðeins um 9-10%. Hún lifir mest á kísilþörungum, þörungagróum og gróðurleifum, en einstaka sinnum á dýraleifum. Kvendýrið gýtur um það bil 500 sviflægum eggjum er klekjast út á 5-6 dögum. Lirfan er einnig sviflæg og er sviftíminn oftast 4-5 vikur. Dýrið virðist geta náð allt að 20 ára aldri. Fjörudoppa er sumstaðar talið mikið góðgæti, rétt eins og beitukóngur eða ígulker.
David Hilbert
thumb|right|220px|David Hilbert David Hilbert (23. janúar 1862 í Königsberg í Prússlandi – 14. febrúar 1943 í Göttingen í Þýskalandi) var þýskur stærðfræðingur, sem er talinn vera einn áhrifamesti stærðfræðingur 19. og fyrri hluta 20. aldar.
Hann þróaði og varði ötullega mengjafræði Georgs Cantor.
Henri La Fontaine
Henri-Marie La Fontaine (22. apríl 1854 – 14. mars 1943 ) var belgískur lögfræðingur, stjórnmálamaður, femínisti og friðarsinni. Hann hlaut friðarverðlaun Nóbels árið 1913 fyrir störf sín með Alþjóðafriðarskrifstofunni og önnur framlög sín til skipulagningar evrópsku friðarhreyfingarinnar.
Æviágrip
Henri La Fontaine fæddist í Brussel og kom úr millistéttarfjölskyldu. Hann hlaut framhaldsmenntun í skólanum Athénée de Bruxelles og útskrifaðist síðar með doktorspróf í lögfræði frá Fríháskólanum í Brussel. Árið 1877 hóf La Fontaine feril sem lögfræðingur við belgískan áfrýjunardómstól og gegndi starfsnámi hjá Jules Bara (1835-1900), Auguste Orts (1814-1880) og loks hjá Edmond Picard (1836-1924). La Fontaine starfaði sem ritari Picards og vann með honum að belgíska dómasafnritinu Pandectes belges.
Sem lögfræðingur kynntist La Fontaine Paul Otlet og fékk með honum brennandi áhuga á bókfræði. Kynni þeirra leiddu til þess að La Fontaine gaf árið 1891 út ritgerðina Essai de bibliographie de la paix. Árið 1895 stofnuðu þeir saman Alþjóðlegu bókfræðiskrifstofuna (fr. Office international de bibliographie), sem síðar varð kölluð Mundaneum. Með stofnuninni átti La Fontaine þátt í að þróa alþjóðlega tugflokkunarkerfið UDC.
Henri La Fontaine vann náið með belgíska Verkamannaflokknum frá stofnun hans árið 1885 og gerðist formlega meðlimur í flokknum árið 1894. Stuttu síðar varð La Fontaine einn af fyrstu fulltrúum sósíalista á efri deild belgíska þingsins. Hann gekk fyrst á þing sem þingmaður kjördæmisins Hainaut til ársins 1898 og sat síðan á þingi fyrir Liège frá 1900 til 1932 og fyrir Brabant frá 1935 til 1936. La Fontaine var varaforseti efri þingdeildarinnar frá 1907 til 1932. Hann var þar ötull talsmaður almenningsmenntunar, kvenréttinda og friðarmála.
Árið 1889 tók La Fontaine, sem sérfræðingur í alþjóðarétti og alþjóðastjórnmálum, þátt í stofnun belgískra sáttargerða- og friðarsamtaka. Samtökin skipulögðu alþjóðlega friðarráðstefnu í Antwerpen árið 1894 og tóku þátt í stofnun Alþjóðafriðarskrifstofunnar, en La Fontaine var forseti hennar frá 1907 til 1943.
La Fontaine var meðlimur í Alþjóðaþingmannasambandinu, sem hann leit á sem vísi að alheimsþingi. Hann var mjög virkur innan sambandsins og sótti allar ráðstefnur þess. Með störfum sínum í þágu friðar varð La Fontaine einn af helstu andlitum evrópsku friðarhreyfingarinnar og árið 1913 var hann sæmdur friðarverðlaunum Nóbels.
La Fontaine var all ævi áhugasamur um friðarstörf. Í fyrri heimsstyrjöldinni flúði hann í útlegð til Bandaríkjanna og birti þar árið 1916 The great solution : magnisissima charta  Í því verki færði hann rök fyrir hugmyndinni að Þjóðabandalagi og milliríkjasamstarfi. Árið 1919 var hann fulltrúi í sendinefnd Belga á friðarrástefnunni í París og síðan á þingi Þjóðabandalagsins. Hann tók þátt í að skipuleggja sam-afrískt ríkjaþing árið 1921.
La Fontaine var vígður inn í frönsku Frímúrararegluna í stúku hennar í Brussel, Les Amis philanthropes. Hann varð síðar stórmeistari stúkunnar og stóð fyrir stofnun einnar fyrstu tvíkynja Frímúrarareglunnar, Droit Humain, í Belgíu.
La Fontaine lést í Brussel þann 14. maí árið 1943. Hann er grafinn í brusselska kirkjugarðinum í Evere. Árið 2011 var sett á fót Henri La Fontaine-stofnunin, sem berst fyrir almennri menntun, alþjóðarétti og lýðræði.
Brooklyn
thumb|Kort sem sýnir Brooklyn (með gulu) innan New York borgar (sem sýnd er með gráu). Brooklyn er hluti New York-borgar í Bandaríkjunum. Brooklyn er fjölmennasti borgarhlutinn með 2.648.771 íbúa (2017).
Brooklyn er staðsett á vestasta hluta Long Island. Til norðausturs er Queens. Á alla aðra kanta er Brooklyn umlukið sjó og sundinu East River.
Miðaldir
thumb|right|Lýsing úr Skarðsbók Jónsbókar frá 14. öld. Miðaldir eru tímabil í sögu Evrópu, sem ná frá falli Rómaveldis eða um 476 e. Kr. til um 1500 e. Kr. Lok miðalda eru oft miðuð við upphaf endurreisnarstefnunnar í listum, eða við fund Kristófers Kólumbusar á Ameríku 1492.
Miðöldum er stundum skipt í:
Staðvindur
thumb|300px|right|Skýringarmynd sem sýnir staðvindabeltið norðan og sunnan miðbaugs. Staðvindur er vindur sem blæs í beltum við miðbaug jarðar. Staðvindar eru ríkjandi vindar í hitabeltinu. Vindarnir blása frá hlýtempruðu beltunum í átt að miðbaug. Snúningur jarðar veldur því svo að þeir blása stöðugt í suðvestur á norðurhvelinu en norðvestur á suðurhvelinu.